Document ID: 32001R0495

Padomes Regula (EK) Nr. 495/2001
(2001. gada 13. marts),
ar ko groza pielikumu Padomes Regulai (EEK) Nr. 3508/92, ar kuru izveido integrētās administrācijas un kontroles sistēmu konkrētām Kopienas atbalsta shēmām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 27. novembra Regulu (EEK) Nr. 3508/92, ar ko izveido integrētās administrācijas un kontroles sistēmu dažām Kopienas atbalsta shēmām [1], kurā jaunākie grozījumi izdarīti ar Regulu (EK) Nr. 1593/2000 [2], un jo īpaši tās 9.a panta 1. punkta trešo daļu,
tā kā:
(1) Saskaņā ar Regulas (EEK) Nr. 3508/92 9.a pantu dalībvalstis nodrošina to, ka pasākumi, kas nav minēti 1. pantā, bet uzskaitīti Regulas pielikumā, kā tas ir attiecībā uz liniem un kaņepēm, ir saderīgi ar integrētās administrācijas un kontroles sistēmu.
(2) Saskaņā ar Padomes 2000. gada 27. jūlija Regulu (EK) Nr. 1672/2000, ar kuru groza Regulu (EK) Nr. 1251/1999, ar ko izveido atbalsta sistēmu noteiktu laukaugu audzētājiem, lai ietvertu linus un kaņepes, ko audzē šķiedras iegūšanai, tieši atbalsta maksājumi par liniem un kaņepēm ir iekļauti atbalsta sistēmā noteiktu laukaugu audzētājiem, uz ko tieši attiecas integrētā administrācijas un kontroles sistēma.
(3) Tādēļ norāde uz liniem un kaņepēm Regulas (EEK) Nr. 3508/92 pielikumā ir novecojusi. Minētais pielikums būtu attiecīgi jāgroza.
(4) Šajā regulā paredzētie pasākumi saskan ar ELVGF komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3508/92 pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 13. martā

Labels: 19
5
6